આ ફિલ્મમાં રણવીર ધરમ નામના સ્ટેન્ડઅપ કોમેડિયનના રોલમાં છે, જે દિલ્હીથી પેરિસ ધમાલ-મસ્તી કરવા જ આવ્યો હોય છે. તો વાની શાયરા નામની બોલ્ડ એન્ડ બ્યૂટીફુલ ટુર ગાઇડના રોલમાં છે. રિલેશનશિપ અને બ્રેકઅપથી કંટાળેલી શાયરા નો-રિલેશનશિપ મોડમાં ધરમ સાથે એક કેઝ્યૂઅલ અને કેર-ફ્રી રિલેશનની શરૂઆત કરે છે, વાર્તા પ્રેડિક્ટેબલ છે પરંતુ વાર્તાનો ઘટનાક્રમ એમને કઇ પરિસ્થિતિમાં લાવીને મૂકે છે એ જોવું રસપ્રદ છે. ફિલ્મનું નામ તેની વાર્તાને બરાબર અનુરૂપ છે, બેફિકરે. ફિલ્મની વાર્તા અલગ રીતે રજૂ કરવાનો ભરપૂર પ્રયાસ થયો છે, પરંતુ કેટલેક અંશે આ પ્રયાસ નિષ્ફળ ગયો છે. વાની અને રણવીર સિરિયસ રિલેશનશિપમાં ન પડવાના હેતુ સાથે એક કેર-ફ્રી રિલેશનશિપની શરૂઆત તો કરે છે, પરંતુ છેલ્લે તેમને રિયલાઇઝ થાય છે કે એ બંન્ને એકબીજા માટે પરફેક્ટ છે.